jkorsvik/nowiki_second_scrape_merged huggingface dataset:
Det islamske azad-universitetet

Det islamske azad-universitetet (IAU; persisk: دانشگاه آزاد اسلامی‎, Dāneshgāh-e Āzād-e Eslāmi), ofte omtalt som Azad-universitetet, er et privat universitetssystem i Iran. 


== Historie ==
Med hovedkvarter i Teheran i Iran, er universitetet verdens femte største. Universitetet ble godkjent av det øverste råd for kulturell revolusjon i 1982, etter å ha blitt finansiert og etablert av Akbar Hashemi Rafsanjani. Universitetet har 1,7 millioner studenter. Siden begynnelsen i 1982 har den vokst både fysisk og akademisk til å bli en av de største utdanningsinstitusjoner globalt. IAU har siden starten hatt som mål å gjøre høyere utdanning allemannseie. IAU har to uavhengige og 31 statsstøttede universitetets grener på tvers av Iran, og fire grener i andre land deriblant De forente arabiske emirater, Storbritannia, Libanon og Afghanistan. Igjennom årene har universitetet akkumulert eiendeler til en verdi av 20-25 milliarder dollar.Universitetene utvider over hele landet og det er flere tusen studenter som registrerer seg hvert år. De mottar for det meste veldedig donasjoner og belaster studieavgift. 


== Referanser ==
Liste over formennene for Den karelsk-finske sosialistiske sovjetrepublikks øverste sovjet

Formannen for Den karelsk-finske sosialistiske sovjetrepublikks øverste sovjet var leder for forsamlingen.


== Kilder ==
«Karelo-finskaja sovetskaja sotsialistitsjeskaja respublika». knowbysight.info. Besøkt 22. februar 2018.
Marmorlanterne

Marmorlanterne (Ceropegia woodii) er en flerårig urt i gravmyrtfamilien.
Den har meterlange, trådtynne utløpere som hos ville planter kryper bortover bakken. Små knoller dannes i leddknutene. Bladene er hjerteformede og sølvgrått marmorerte med korte stilker. I bladhjørnene sitter det kjøttfargede blomster. Pollineringen utføres av små fluer som fanges inne i blomsten. Planten vokser vilt i Sør-Afrika, Swaziland og Zimbabwe. Den regnes av og til som en underart av Ceropegia linearis, med navnet C. linearis subsp. woodii.
Marmorlanterne er en vanlig stueplante som er enkel å dyrke. Den plantes som regel i ampler så utløperne kan henge fritt ned.


== Litteratur ==
T. Kristoffersen (1970). Stueplantene i farger. Aschehoug. s. 249–250. 
R. Herwig (1995). 350 stueplanter. Oversatt av E.M. Lauritzen (2 utg.). Oslo: Schibsted. s. 51. ISBN 82-516-1573-9. 
«The Ceropegia Page». Besøkt 22. februar 2018. 


== Eksterne lenker ==

(en) Marmorlanterne i Global Biodiversity Information Facility 
(en) Marmorlanterne hos ITIS 
(en) Marmorlanterne hos The International Plant Names Index 
(en) Marmorlanterne hos Tropicos 
(en) Kategori:Ceropegia woodii – bilder, video eller lyd på Wikimedia Commons 
(en) Ceropegia woodii – galleri av bilder, video eller lyd på Wikimedia Commons 
Ceropegia woodii – detaljert informasjon på Wikispecies
Øyvind Bjorå

Øyvind Bjorå (født 1974) er en norsk klassisk fiolinist og dirigent.
Han har vært fiolinist og 1. konsertmester i Operaorkesteret siden 2005, og har tidligere vært konsert mester i Trondheim Sypooniorkester (1999 til 2002) og Bergen Filharmoniske Orkester (2002 til 2005). Han har også vært engasjert som konsertmester i utenlandske orkester som Philharmonia Orchestra og Danmarks Radios Symfoniorkester.Han fullførte dirigentstudiet under Ole Kristian Ruud ved Norges musikkhøgskole i 2011 og har senere dirigert orkestre som Oslo Filharmoniske Orkester, Trondheim Symfoniorkester og Stavanger Symfoniorkester. Fra 2014 til 2016 var han fast dirigent for Bodø Sinfonietta som senere ble en del av Nordnorsk Opera og Symfoniorkester. Sammen med Peter Herresthal og Nordnorsk Opera og Symfoniorkester ble han nominert til Spellemannprisen 2017 i klassen samtid for innspillingen av Eivind Buenes Violin Conserto I Miniatures.


== Referanser ==


== Eksterne lenker ==
(no) Offisielt nettsted 
(en) Øyvind Bjorå på Discogs 
(en) Øyvind Bjorå på MusicBrainz 
(en) Øyvind Bjorå på Songkick 
(en) Øyvind Bjorå på AllMusic
Newzealandsk mesterskap i alpint 2016

Newzealandsk mesterskap i alpint 2016 ble arrangert som to arrangementer i august og september 2017. 


== Resultater menn ==
Mange utenlandske utøvere deltok i rennene, uten å delta i det nasjonale mesterskapet. Andreas Zampa vant storslalåmrennet, og Per Torstein Haugen kom på tredjeplass. Fredrik Maurstad kom på 14.-plass. Robby Kelley vant slalåmrennet, foran Hansi Schwaiger og William St-Germain. Per Torstein Haugen kom der på femteplass. I super-G kom Nicholas Iliano på andreplass og Maciej Bydlinski på tredjeplass. 


== Resultater kvinner ==
Mange utenlandske utøvere deltok i rennene, uten å delta i det nasjonale mesterskapet. Bettina Schneeberger vant storslalåmrennet, foran Stephanie Lebby og Lisa-Marie Flachberger. Også i slalåmrennet kom utenlandske utøvere på de tre første plassene; Sabina Majerczyk vant foran Andreja Slokar og Stephanie Lebby. I super-G vant Maryna Gasienica-Daniel, og Daria Krajewska kom på tredjeplass.


== Kilder ==
ResultaterStorslalåm menn
Slalåm menn
Super-G menn
Storslalåm kvinner
Slalåm kvinner
Super-G kvinner


== Eksterne lenker ==
Snow Sports New Zealand
Newzealandsk mesterskap i alpint 2015

Newzealandsk mesterskap i alpint 2015 ble arrangert 9. og 11. august 2015. 


== Resultater menn ==
Mange utenlandske utøvere deltok i rennene, uten å delta i det nasjonale mesterskapet. Jack Gower kom på tredjeplass i storslalåmrennet, og Simon Steimle kom på fjerdeplass. Norske Kjetil Hvammen kom på sjuendeplass, Henrik Fjeldavlie Munkejord på tiendeplass og Espen Måløy på 14.-plass. Marc Gini vant slalåmrennet, foran Erik Read og Simon Steimle. Henrik Fjeldavlie Munkejord kom der på sjuendeplass. 


== Resultater kvinner ==
Mange utenlandske utøvere deltok i rennene, uten å delta i det nasjonale mesterskapet. Carole Bissig kom på andreplass i storslalåmrennet, og i slalåm vant Sabina Majerczyk foran Maisie Ida og Carole Bissig.


== Kilder ==
ResultaterStorslalåm menn
Slalåm menn
Storslalåm kvinner
Slalåm kvinner


== Eksterne lenker ==
Snow Sports New Zealand
Fiskerhustruens drøm

Fiskerhustruens drøm (蛸と海女, Tako to ama) er et blokktrykk malt av Katsushika Hokusai. Det er en del av shungasamlingen Kinoe no Komatsu, som består av tre bøker fylt med shungaerotikk. Det ble gitt ut i 1814, og har siden blitt Hokusais mest berømte shungadesign. På verket er det avbildet en ung amadykker som har samleie med et par blekkspruter.


== Referanser ==
Metropolis (manga)

Metropolis (メトロポリス, Metoroporisu) er en manga av Osamu Tezuka gitt ut av Ikuei Publishing i 1949.


== Handlingsreferat ==
Historien begynner med en vitenskapsmann, Dr. Yorkshire Bell, som bemerker at dinosaurer en gang blomstret over hele jorden. Men han mener at de ble utryddet fordi dinosaurene avanserte utover deres evne til å tilpasse seg forandringer. Andre store pattedyr, blant annet Smilodon og mammut, opplevde de samme problemene - og ble dermed utryddet. Mennesker, jordens nåværende dominerende livsform, hadde en spesiell ressurs – større intelligens – som gjorde dem i stand til å avansere lenger enn alle tidligere skapninger som eksisterte før dem. Dr. Bell lurte på om mennesker i fremtiden risikerer å møte samme skjebne, og dermed utrydde seg selv.
En sommer avslører en bulletin at en langvarig etterforskning gjennomført av politi i regi av De forente nasjoner har oppdaget et komplott fra et morderisk hemmelig samfunn kjent som «The Red Party» ledet av Duke Red. De skal blant annet ha infiltrert en internasjonal vitenskapskonferanse i Metropolis. Samtidig som Duke Red beordrer sin håndlanger Acetylene Lamp å følge etter Dr. Charles Lawton,  legger andre vitenskapsmenn merke til at Solen nå er dekket av store solflekker.
Charles Lawton, tilbake i sitt eget laboratorium, hadde nesten gitt opp sitt tretti år lange eksperiment med syntetiske celler (som blant annet var designet for å etterligne organiske celler) når han legger merke til at solflekkene har bestrålet hans syntetiske proteiner og bragt disse proteinene til live. Det samme oppdager Duke Red, som beordret Lawton til å lage en hel menneskekropp bestående av syntetisk vev - ansiktet er modellert etter en marmor-statue. Skapningen skal besitte forskjellige superkrefter, blant annet ha gjeller omtrent som en fisk for å puste under vann. I frykt for at skapelsen hans ville bli brukt til ondskap, vekket Lawton skapningen til live og ødela laboratoriet hans. Dette fikk Duke Red til å tro at hele skapelsen deres hadde blitt fullstendig ødelagt.
I virkeligheten hadde Lawton reddet dette kunstige mennesket, og oppdro det som sitt eget barn i det skjulte - takket være litt hjelp fra Dr. Bell. Skapningen får kallenavnet Michi. En annen gutt ved navn Ken'ichi tar med Michi til et museum, og statuen Michi ble modellert etter. Det viser seg at Duke Red og håndlangerne hans hadde utviklet et spesielt kjemisk våpen kalt Toron Gas, som var ansvarlig for alle de menneske-skapte solflekkene. De brukte også et stoff kalt omothenium (som forhindrer tyngdekraften rundt jordkloden) for å heve jordens temperatur nok til å smelte all is i Antarktis for å bygge deres nye store hovedkvarter på dette kontinentet.


== Referanser ==


== Eksterne lenker ==
Metropolis på Anime News Networks encyklopedi
Shin Takarajima

Shin Takarajima (新宝島, Shin Takarajima) er en manga av Osamu Tezuka som ble serialisert i 1947. Det var Tezukas første verk som ble publisert som tankōbon. Serien er basert på Skatten på sjørøverøya.


== Referanser ==


== Eksterne lenker ==
Shin Takarajima på Anime News Networks encyklopedi
Sazae-san

Sazae-san (サザエさん, Sazae-san) er en yonkoma manga skrevet og illustrert av Machiko Hasegawa. Den ble først publisert i Fukunichi Shinbun (フクニチ新聞, Fukunichi Shinbun) 22. april 1946. Siden spurte avisen Asahi Shinbun Hasegawa om å tegne serien i denne avisen, hvilket førte til at hun flyttet til Tokyo i 1949. Figurene i serien gjorde det samme som følge. Mangaen tok for seg samtidens situasjoner i Tokyo helt til Hasegawa pensjonerte seg og avsluttet serien 21. februar 1974.Sazae-san vant den åttende Bungeishunjū-mangaprisen i 1962. En anime til serien sendt på Fuji Television fra oktober 1969, og holder verdensrekorden for lengstgående animerte TV-serie.


== Handling ==
I begynnelsen var Sazae mer interessert i å være sammen med hesten sin, enn å kle seg ut i kimono og sminke for å tiltrekke seg en potensiell fremtidig ektemann. Sazae var en veldig frigjort kvinne, og handlingen dreide seg ofte om at Sazae sjefet rundt ektemannen hennes - til stor bestyrtelse for naboene hennes, som mente at en mann burde være overhodet i husstanden hans. Senere blir Sazae feminist, og var involvert i en rekke komiske situasjoner angående hennes tilknytning til sin lokale kvinne-gruppe.
Til tross for seriens aktuelle karakter, dreide kjernen av historiene seg ofte rundt den store familie-dynamikken - men ble presentert på en letthjertet, enkel måte. Den siste tegneserien, i 1974, dreide seg om Sazaes lykke over at et egg hun lager til sin manns frokost - som visste seg å inneholde en dobbel eggeplomme. Katsuo bemerker den lykke som de «små tingene» i livet kan bringe. I dagens kultur blir den populære Sazae-san animen ofte sett på som en nostalgisk representasjon av det tradisjonelle japanske samfunnet, fordi den representerer en enklere tid før mange av endringene som ble brakt av moderne teknologi.


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Sazae-san (manga) på Anime News Networks encyclopedi
Sazae-san (anime) på Anime News Networks encyclopedi
Shōjo

Shōjo (少女, Shōjo) er det japanske ordet for jente. Manga i denne sjangeren er rettet mot et hovedsakelig kvinnelig publikum, gjerne ungt. Siden har det også oppstått en kultur rundt denne gruppen. Den tilsvarende sjangeren for gutter er shōnen.


== Referanser ==
Lemon People

Lemon People (レモンピープル, Remon Pīpuru) var en «sexploitation»-hentaimangatidsskrift gitt ut av Kubo Shoten fra februar 1982 til november 1998.Lemon People var den lengstgående lolitamangatidsskriftet i Japan.


== Referanser ==


== Eksterne lenker ==
Katalog over tidsskriftets utgivelser Arkivert 8. juli 2017 hos Wayback Machine.
Hans proforma hustru

Hans proforma hustru (originaltittel: The Probation Wife) er en amerikansk stumfilm fra 1919 regissert av Sidney Franklin med Norma Talmadge i hovedrollen.
Filmen ble vurdert for norsk sensur 15. desember 1923.


== Medvirkende ==
Norma Talmadge - Josephine Mowbray
Thomas Meighan - Harrison Wade
Florence Billings - Nina Stockley
Alec B. Francis - Huntley McMerton
Walter McEwen - Peter Marr
Amelia Summerville - Eunice Galway


== Referanser ==


== Eksterne lenker ==
(en) Hans proforma hustru på Internet Movie Database 
(en) Hans proforma hustru på AllMovie
Anne Marie Telmányi

Anne Marie Frederikke Telmányi (født Nielsen 4. mars 1893 i København, død 17. april 1983 i Hørsholm) var en dansk maler, datter av komponisten Carl Nielsen (1865–1931) og billedhugger Anne Marie Carl Nielsen født Brodersen (1863–1945). Hun var gift med den ungarske fiolinist Emil Telmányi (1892–1988). 
Anne Marie Telmányi huskes for landskapsbilder og portretter av kjente personer i samtiden.


== Referanser ==
Newzealandsk mesterskap i alpint 2014

Newzealandsk mesterskap i alpint 2014 ble arrangert 17. og 19. august 2014. 


== Resultater menn ==
Mange utenlandske utøvere deltok i rennene, uten å delta i det nasjonale mesterskapet. Jared Goldberg vant storslalåmrennet, foran Adam Zampa og Mark Engel. Norske plasseringer: Espen Lysdahl (4), Peder Dahlum Eide (7), Andreas Adde (11), Sindre Breivik Revelsby (20), Fabian Wilkens Solheim (24) og Lars August Christensen (33). I slalåmrennet var det tre utøvere fra USA på pallen; Nolan Kasper vant foran Robby Kelley og Alexander Ginnis. Fabian Wilkens Solheim kom her på 14.-plass og Lars August Christensen på 19.-plass. 


== Resultater kvinner ==
Mange utenlandske utøvere deltok i rennene, uten å delta i det nasjonale mesterskapet. Polske Sabina Majerczyk vant storslalåmrennet foran Kristin Anna Lysdahl. Kristine Fausa Aasberg kom på fjerdeplass og Julie Flo Mohagen på sjetteplass. Slalåmrennet ble vunnet av Julie Flo Haugen foran Kristine Gjelsten Haugen og Ksenia Alopina. Chloe Margrethe Fausa kom på fjerdeplass. 


== Kilder ==
ResultaterOversikt øvelser
Storslalåm menn
Slalåm menn
Storslalåm kvinner
Slalåm kvinner


== Eksterne lenker ==
Snow Sports New Zealand
Povel Juel

Povel Juel (født ca. 1673, død 8. mars 1723) var en norsk embetsmann og forfatter.Juel ble født og vokste opp i Trondhjem, hvor hans far var kjøpmann. I 1709 ble han konstituert som byfogd i Bergen. Fra 1711 var han amtmann i Lister og Mandal Amt (nå Vest-Agder), ble suspendert i 1713, men gjenvant sin posisjon i 1715. I 1718 ble han avsatt på grunn av enerådig adferd. 


== Konspirasjon ==
I 1723 ble han arrestert for å ha konspirert med blant andre den gottorpske hertug Carl Frederik, ektemannen til storhertuginne Anna Petrovna av Russland og far til den senere Peter III av Russland. Juel hadde planer om å fravriste kong Frederik IV Norge, Island, Færøyene og Grønland og la Carl Frederik bli konge i Norge. Juel ble torturert, dømt til døden og henrettet som forræder den 8. mars 1723.
Povel Juel var også forfatter og utga bøkene Et lycksaligt Liv i 1721, samt En god Bonde, hans Avl og Biæring i 1722.


== Referanser ==
Newzealandsk mesterskap i alpint 2013

Newzealandsk mesterskap i alpint 2013 ble arrangert som to arrangementer i august og september 2013. 


== Resultater menn ==
Mange utenlandske utøvere deltok i rennene, uten å delta i det nasjonale mesterskapet. Manuel Wieser vant storslalåmrennet, foran Robert Cone og Daniel Dejori. Per Torstein Haugen kom på 21.-plass. Michael Matt vant slalåmrennet, foran David Ryding og Marco Schwarz. I super-G vant Maciej Bydlinski, foran Prebble og Feasey. 


== Resultater kvinner ==
Mange utenlandske utøvere deltok i rennene, uten å delta i det nasjonale mesterskapet. Christine Scheyer vant storslalåmrennet, foran Wendy Holdener og Nina Ortlieb. Rikke Gasmann-Brott kom på 23.-plass. Også i slalåmrennet kom utenlandske utøvere på de tre første plassene; østerrikske Eva-Maria Brem vant foran Hannah Köck og Rosina Schneeberger. Rikke Gasmann-Brott kom på niendeplass. I super-G vant Greta Small, foran Barbara Kantorova og Lavinia Chrystal.


== Kilder ==
ResultaterStorslalåm menn
Slalåm menn
Super-G menn
Storslalåm kvinner
Slalåm kvinner
Super-G kvinner


== Eksterne lenker ==
Snow Sports New Zealand
Egypterbekken

Egypterbekken er navnet som blir brukt i den norske bibeloversettelsen for de hebraiske navnene Naḥal Mizraim («Egyptelven») og Nahar Mizraim . Navnet blir blant annet brukt for å definere den vestligste grensen for Israels land. Bekken blir vanligvis identifisert som Wadi Al-Arish ved byen Al-Arish nordøst på Sinaihalvøya.


== Tradisjonell tolkning ==
En tradisjonell forståelse av begrepet Naḥal Mizraim er at det refereres til Nilen. Dette synet blir fremhevet i ulike oversettelser av bibelske tekster, hvor navnet blir oversatt som Nilen. En tekst i Josvas bok 13:3 sier at grensen for de kanaaneiske land (underforstått Israels land) i vest går ved Sjikor-elven (en østlig arm av Nildeltaet). Det har derfor blitt utledet fra dette, blant andre av rabbineren Rashi, at Nilen er det samme som Naḥal Mizraim. 
Denne tolkningen blir likevel bare brukt når det gjelder diskusjonen om grensene for Israels land. Om Nilen brukes ellers uttrykket Ye'or i bibelske tekster; noe som antyder at det er en betydningsforskjell.


== Wadi Al-Arish ==
Wadi Al-Arish starter fra platået et Tih på Sinaihalvøya, og munner ut i Middelhavet ved byen Al-Arish. Kilden er ved foten av de sentrale fjellene på halvøya. Det øvre løpet av wadien ligger om lag 120 moh. Elveløpet går, med unntak av en skarp sving mot vest i det øvre løp, nesten rett nord langs den vestre enden av platået. Elveløpet er ca. 225 kilometer langt. Vanligvis er elveleiet tørt, men kan periodevis flomme over uten forvarsel når fjellene i de sentrale strøk får regn.


== Referanser ==
Casalpusterlengo

Casalpusterlengo er en kommune i Provinsen Lodi i den italienske regionen Lombardia, som ligger om lag 50 km sørøst for Milano og om lag 20 km sørøst for Lodi.
Den fikk ærestittelen by ved en resolusjon 30. oktober 1975. Byen har en barokkkirke,  Santi Bartolomeo e Martino som ble bygget i det 14. århundre, men oppusset mellom 1602 og 1610. Byen har også et slott med et tårn fra middelalderen.


== Referanser ==


== Eksterne lenker ==
Offisielt nettsted 
(en) Casalpusterlengo – kategori av bilder, video eller lyd på Commons
Kombinert under Vinter-OL for ungdom 2012 – Normalbakke gutter

Normalbakke gutter i kombinert under Vinter-OL for ungdom 2012 ble avholdt på Seefeld Arena den 15. februar 2012. 17 utøvere fra 17 ulike nasjoner deltok og øvelsen bestod av et hopprenn og 10 km langrenn.
Tomáš Portýk fra Tsjekkia vant øvelsen foran Ilkka Herola fra Finland og Go Yamamoto fra Japan.


== Resultater ==


== Referanser ==
Vakrest i landet

Vakrest i landet med undertittel Tyve godt bevarte steder i landet er en bok om arkitektur på småsteder i Norge som i hovedsak er bevart sin opprinnelige form. Boken er ført i pennen av tidligere riksantikvar Stephan Tschudi-Madsen m.fl.


== Tyve godt bevarte steder i landet ==
De tyve stedene som angis er:

Lyngør, Aust-Agder - landsbyen i havet
Bugøynes, Finnmark - stedet som overlevde
Espevær, Hordaland - fiskeværet i vest
Feda, Vest-Agder - idyllen ved elveoset
Gamlebyen i Fredrikstad, Østfold - festningsbyen
Havnnes, Troms - handelssted med tradisjoner
Heidal, Oppland - det levende museet
Homansbyen, Oslo - Christianias unike villastrøk
Lærdalsøyri, Sogn og Fjordane - laksefiskets Mekka
Nevlunghavn, Vestfold - losstasjonen i skjærgården
Nusfjord, Nordland - Lofotens rorbuperle
Rollag, Buskerud - Numedals hemmelighet
Råkvåg, Sør-Trøndelag - fra sild til kultur
Skudeneshavn, Rogaland - den hvite empirbyen
Son, Akershus - kunstnerliv og seilerhevn
Straumen, Sør-Trøndelag - midt i tidevannsstrømmen
Ulefoss, Telemark - herresete og industristed
Vingelen, Hedmark - seterliv og fjellgårder
Øksendalsøra, Møre og Romsdal - elvedeltaet i vest
Røros, Sør-Trøndelag - Bergstaden


== Litteratur ==
Vakrest i landet, nb.no
Liste over Mari Els overhoder

Under følger en liste over Mari Els overhoder. Navnene er transkribert fra russisk.
Den mariske autonome oblast 1920 – 1936 / Den mariske autonome sosialistiske sovjetrepublikk 1936 – 1990 / Den mariske sosialistiske sovjetrepublikk 1990 – 1992 / Republikken Mari El 1992 – 


== Kilder ==
«Marijskaja avtonomnaja oblast». Spravotsjnik po istorii Kommunistitsjeskoj partii i Sovetskogo Sojuza 1898 – 1991. knowbysight.info. Besøkt 23. februar 2018. 
«Marijskaja avtonomnaja sovetskaja sotsialistitsjeskaja respublika – Marijskaja sovetskaja sotsialistitsjeskaja respublika –  Respublika Marij El». Spravotsjnik po istorii Kommunistitsjeskoj partii i Sovetskogo Sojuza 1898 – 1991. knowbysight.info. Besøkt 23. februar 2018. 
«Russian S.F.S.R. Autonomous Republics». World Statesmen.org. Besøkt 23. februar 2018. 
«Administrative Divisions of the Russian Federation». World Statesmen.org. Besøkt 23. februar 2018.
Gō Yamamoto

Gō Yamamoto (født 27. januar 1995) er en japansk kombinertutøver.


== Idrettskarriere ==
2011/12Yamamoto representerte Japan under Vinter-OL for ungdom 2012 der han tok en individuell bronsemedalje, bak tsjekkiske Tomáš Portýk og finske Ilkka Herola.

2012/13Under Junior-VM 2013 tok Yamamoto bronsemedalje i lagkonkurransen, bak Tyskland og Østerrike.

2016/17Yamamoto representerte Japan under Vinter-OL 2018 i Pyeongchang, hvor han først endte på 33.- og 16.-plass individuelt før han avsluttet lekene med en 4.-plass i lagkonkurransen.


== Referanser ==


== Eksterne lenker ==
(en) Gō Yamamoto – Olympics.com 
(en) Gō Yamamoto – Olympic.org 
(en) Gō Yamamoto – Olympedia 
(en) Gō Yamamoto – FIS (kombinert) 
(en) Gō Yamamoto – FIS (skihopping) 
(pl) Gō Yamamoto – skijumping.pl
Cha Min-kyu

Cha Min-kyu (født 16. mars 1993) er en sørkoreansk skøyteløper som konkurrerer i hurtigløp. Han representerte landet sitt under Vinter-OL 2018 i Pyeongchang, der han tok sølv på 500 meter. Han tok også sølv på 500 meter i Vinter-OL 2022 i Beijing.


== Personlige rekorder ==


== Referanser ==


== Eksterne lenker ==
Cha Min-kyu på Facebook 
(en) Cha Min-kyu – Olympics.com 
(en) Cha Min-kyu – Olympic.org 
(en) Cha Min-kyu – Olympedia 
(en) Cha Min-kyu – Speedskatingbase.eu 
(en) Cha Min-kyu – SpeedSkatingNews.info 
(en) Cha Min-kyu – SpeedSkatingStats.com 
(en) Cha Min-kyu – TheSports.org 
(en) Cha Min-kyu på SpeedskatingResults.com (personlige rekorder og resultater)
(en) Cha Min-kyu på Jakub Majerski's Speedskating database (Adelskalender distanser og sammenlagt)
(en) Cha Min-kyu på www.isu.html.infostradasports.com
«PyeongChang 2018 : Speed Skating Athlete Profile – Cha Min-kyu» (engelsk). pyeongchang2018.com. Arkivert fra originalen (.htm) 21. april 2018. Besøkt 2. april 2018. Bilder(en) Bilder av Cha Min-kyu på SpeedSkatingPhotos.info/DesgPhoto.com
Skoger (valgkrets)

Skoger var en valgkrets i Jarlsberg og Larviks amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Skoger valgte således én representant og én personlig vararepresentant.
Valgkretsen Skoger bestod av herredene Strømmen, Skoger, Sande, Hof, Botne, Våle, og Svelviken med rundt 19 000 innbyggere og 9 000 stemmeberettigede etter innføringen av kvinnelig stemmerett.


== Valgresultat ==


== Stortingsrepresentanter ==


== Referanser ==